Meghnad Desai

Meghnad Jagdishchandra Desai,  (1940–2025) var en britisk økonom og politiker i Labour-partiet.

 Liv og virke 
 Bakgrunn 
Meghnad Desai ble født i Baroda (senere kalt Vadodara) i fyrstestaten Baroda State i British Raj, og vokste opp med to brødre og en søster.

 Utdannelse, vitenskapelig karriere 
Etter å ha fullført studiene i landbruk og økonomi ved University og Bombay, hvor han tok en mastergrad i 1960, fortsatte han deretter videreutdanning ved University of Pennsylvania i USA  med økonomisk støtte fra et stipend, og tok en doktorgrad (Ph.D.) i 1963. 

Han var deretter orskningsmedarbeider ved University of California, Berkeley, fra 1963 til 1965. Etter å ha immigrert til Storbritannia, begynte han å arbeide ved London School of Economics and Political Science (LSE) i 1965, først som foreleser, deretter som førsteamanuensis fra 1977 til 1980, og som dosent fra 1980 til 1983. 

Desai skrev sin første bok, Marxian Economic Theory, i 1973, etterfulgt av Applied Econometrics i 1976 og Marxian Economics, en revidert utgave av boken fra 1973, i 1979. Han skrev Testing Monetarism, en kritikk av monetarismen, i 1981.

I 1983 aksepterte han endelig et professorat i landbruks- og økonomivitenskap ved LSE, hvor han underviste frem til han gikk av med pensjon i 2003. 

I tillegg til denne stillingen var han også direktør for Institute for Development Studies der fra 1990 til 1995 og direktør for Centre for the Study of Global Governance fra 1992 til 2003.

 Politikk 
Desai begynte også sitt politiske engasjement i Labour Party på midten av 1980-tallet og fungerte som Labours leder i valgkretsen Islington South og Finsbury mellom 1986 og 1992H. Han var også president for Association of University Teachers of Economics fra 1987 til 1990.

 Lord Desai, medlem av Overhuset 
Ved brevpatent datert 5. juni 1991 ble Desai, som var medlem av Fabian Societys eksekutivkomité mellom 1991 og 1992 og i rådet for Royal Economic Society fra 1991 til 1994, utnevnt til livstidsadelelig med tittelen Baron Desai av St. Clement Danes i City of Westminster. Kort tid etter ble han indusert i Overhuset.

I løpet av sitt lange medlemskap i Overhuset tjente Lord Desai som parlamentarisk innpisker for opposisjonspartiet Labour mellom 1991 og 1994, samt opposisjonens talsperson for helse fra 1991 til 1993 og for finans- og økonomiske saker fra 1992 til 1993.

Lord Desai, som satt i eksekutivkomiteen for den britiske gruppen av Interparlamentarisk Union (IPU) fra 1995 til 2003 og i eksekutivkomiteen for Marshall Aid Commission fra 1998 til 2002, ble utnevnt til medlem av Royal Society of Arts i 1991 og mottok æresdoktorgrader fra Kingston University (Hon. D.Sc., 1992), Middlesex University (1993), University of East London (1994), London Guildhall University (Hon. D.Phil., 1996) og Monash University (Hon. LL.D., 2005).

Aftenposten hevdet i 2011 at det har blitt pinlig for blant annet Dasai, at han var akademisk veileder for Seif al-Islam, ettersom al-Islam var blitt beskyldt for konkrete tilfeller av plagiat i sin doktoravhandling ved lærestedet London School of Economics.Klamme libyske forbindelser, 2. mars 2011 i Aftenposten av Eirin Hurum

I 2011 stilte Lord Desai til valg som Lord Speaker, men endte bare på tredjeplass blant de fem kandidatene i de tre første avstemningsrundene, med henholdsvis 78, 79 og 92 stemmer, og trakk sitt kandidatur i fjerde runde. Til slutt, i femte avstemningsrunde, ble «Crossbencher» Frances D’Souza, Baroness D’Souza, valgt med 296 stemmer, og slo knepent Anthony Hamilton-Smith, 3. Baron Colwyn fra Det konservative parti, som fikk 285 stemmer.

Han var medlem av Labour Friends of Israel. Desai trådte ut av sitt da 49 år lange Labour-medlemskap på grunn av hans bekymringer over antisemittisme i november 2020, etter at den tidligere partileder Jeremy Corbyn ble gjenopptatt som medlemr.Labour peer resigns membership of 49 years over antisemitism

Han døde i London den 29. juli 2025, i en alder av 85 år.

 Bibliografi 
 1975, «The Phillips Curve: A Revisionist Interpretation». Economica, Vol. 42, 165, 1-19.
 1979, Marxian Economics . Rowman & Littlefield. 
 1994, «Equilibrium, Expectations and Knowledge», i J. Birner & R. van Zijp, Hayek, Co-ordination and Evolution; His Legacy in Philosophy, Politics, Economics, and the History of Ideas. Routledge.
 1991, «»Human development: Concepts and measurement». European Economic Review 35, 2–3, 350-357.
 2001, Methodology, Microeconomics and Keynes: Essays in Honour of Victoria Chick, Volume 2. Eds. Philip Arestis, Meghnad Desai, Sheila Dow.  Routledge. 
 2002, Marx’s Revenge: The Resurgence of Capitalism and the Death of Statist Socialism. Verso Books.
 2006, The Route of All Evil: The Political Economy of Ezra Pound. Faber & Faber.
 2011, The Rediscovery of India. Penguin. 
 2014, Testing Monetarism. Bloomsbury Academic. 
 2015, Hubris: Why Economists Failed to Predict the Crisis and How to Avoid the Next One. Yale University Press.
 2017, Politic Shock. Rupa Publications. 
 2018, The Bombay Plan: Blueprint for Economic Resurgence.  Eds, Sanjaya Baru and Meghnad Desai. Rupa Publications. 
 2022, The Poverty of Political Economy: How Economics Abandoned the Poor. HarperCollins India. 

Litteraturkritikk og romaner
 2004, (biografi) Nehru's Hero: Dilip Kumar in the Life of India. Lotus Collection.
 2009, (roman) Dead on Time, HarperCollins. 
 2013, Pakeezah: An Ode to a Bygone World. HarperCollins India 
 2014, Who Wrote the Bhagavadgita? A secular enquiry into a sacred text.  Element Text. 
 2020, (roman) ANAMIKA: A Tale of Desire in a Time of War. Rupa Publications.
 2022, MAYABHARATA: The Untold Story Behind the Death of Lord Krishna. Rupa Publications.

Selvbiografi
 2020, Meghnad Desai, Rebellious Lord''. Westland.

 Referanser 

 Eksterne lenker 



Kategori:Britiske økonomer
Kategori:Britiske politikere
Kategori:Britiske forfattere
Kategori:personer fra Vadodara District i Gujarat